Taserwest ɣer Tmaziɣt n « AGIM N WUḌAN D YIḌ » (Asuneḍ I)
Taserwest ɣer Tmaziɣt n wedlis « AGIM N WUḌAN D YIḌ » yella-d s yimru n Khaber Amar. Amaru-ya yexdem d aselmad di tudert-is. Ilul deg tɣiwant n Yimceddalen deg useggas n 1953.
Adlis-a iḥekku-d ɣef yiwen n ugellid yellan yedder deg usammer alemmas, tama n beɣdad ; tamanaɣt n Ɛirak n tallit-nneɣ. Yeṭṭef almi d tegzirin n Hend ak d Cinwa.
Ass mi yemmut ugellid-aya, yeǧǧa-d sin n warraw-is. Yiwen isem-is Cehrayar, wayeḍ Cehzaman. Amezwaru yeḥkem deg umkan n baba-s, ma d wis sin cegɛant ad igelled ɣef temdint n Samerqend.
Agellid Cehrayar, segmi yessen tilufa n ddunit, yerna ɛeddant fell-as, yekker yenɣa akk wid yellan xeddmen u qedcen fell-as deg yiɣrem-ines.
Agellid Cehrayar yessuter seg yiserdasen-is ad as d-ttawin yal iḍ tameṭṭut un nwil deg leɛmar-is. Ad yeqqim yides iḍ akk, tanezzayt ad ttineɣ, Akken almi kfant tulawin di tgelda.
Aɣlif-is Ǧaɛfar, yugad ɣef yiman-is, dɣa yerwel. Imi yewweḍ s axxam, temmugrit-id yelli-s Cehrazad. Tewhem d acu t-yuɣen. Yerna yegguma ad s-yeḥku.
Ass mi tales asteqsi-s, tetthawat-it, yuɣal yenna-as.
Din i texdem rray Ceharazad i wakken ad ttesemneɛ iman-is d teqcicin tiyaḍ neɣ ad temmet.
Tessuter si baba-s i wakken ad tt-yawi s Agellid Cehrayar, win ineqqen tulawin-is. Di tazwara, Baba-s yugi, maca yuɣal yewwi-tt.
Seg iḍ amezwaru almi d wis agim, Cehrazad tḥekku timucuha i Wgellid Cehrayar. Tessedha-t s tmucuha Segmi ur tt-yenɣi ara.
Slimane Chabane
« AGIM N WUḌAN D YIḌ » Asuneḍ I (Tome I). Khaber Amar. Tizrigin (Edition) “El Amel” 2016.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn xho_Latn kab_Latn